laion/Wikipedia-Exotic huggingface dataset:
יחסי לאוס–תאילנד

יחסי לאוס–תאילנד הם היחסים הדו-צדדיים שבין לאוס לבין תאילנד, שניהלו קשרים הדדיים מאז תקופת ממלכות לאן קסאן וממלכת איוטהאיה במאה ה-15. שתי המדינות חולקות גבול משותף ויש ביניהן קווי דמיון לשוניים ותרבותיים. האזור הצפוני-מזרחי של תאילנד, איסאן, הוא בעל קשר לשוני חזק ללאוס תושבי איסאן, שליש מהאוכלוסייה התאילנדית, מדברת בשפת איסאן, ניב לאי. היחסים הדיפלומטיים התמקדו בנהר המקונג, במטרה להפוך אותו ל"נהר של שלום וידידות אמיתיים," כפי שנאמר במפורש בהצהרות של שני ראשי הממשלה בהתאמה בשנת 1976. היחסים הדיפלומטיים בין המדינות נוסדו ב-1950, ושיתופי פעולה בין המדינות נוצרו לאחר תום המלחמה הקרה. בשנת 1980 הביא אירוע בו התרחש ירי חי בין סירות סיור את תאילנד לסגור את גבולה עם לאוס. סכסוכי גבול משמעותיים יותר ועימותים צבאיים בין המדינות התרחשו בשנת 1984 ו-1987 בפרובינציית סיינבולי. סכסוכים אלו מקורם בתביעות על משאבי היערות על בסיס מפות מימי ראשית הפרוטקטורט הצרפתי. בשנת 1988 פתח ראש ממשלת תאילנד, צ'אטיצ'אי צ'ונבהאן, את שוק אינדו-סין, בצעד שהוביל לגל של מחוות רצון טוב ומיזמים עסקיים בין לאוס לתאילנד. שתי סוגיות פוליטיות בין לאוס לתאילנד עיכבו את ההתקרבות ביניהן במהלך שנות השמונים. אחד מהם היה זרם של מהגרים ופליטים מלאוס, שתאילנד ראתה כקבוצות מיעוט בלתי רצויות וסירבו לקבל אותם כמהגרים. סוגיה קשורה נבעה מהימצאותן של קבוצות התנגדות שהשתמשו במחנות מהגרים כבסיסים. אחת מהן היוותה כמחצית מאלו המתגוררים במחנות והסיכוי שיגרשו אותם היה קטן יותר, בין השאר בגלל חשש לפיגועים ותקווה לאוטונומיה לאומית. תאילנד הודיעה רשמית על עמדתה ביולי 1992. האיום בשיבת הכוחות הווייטנאמים יצר הרתעה בפני הצבא התאילנדי, שהעדיף לשמור על לאוס כמדינת חיץ ולא להתמודד עם גבול ישיר עם וייטנאם. בדצמבר 2009 פינו חיילים תאילנדים יותר מ-4,000 מבקשי מקלט וגירשו אותם ללאוס. פעולה זו ספגה ביקורת מצד ארגון Human Rights Watch ומחלקת המדינה האמריקאית. באוקטובר 2011 ממשלת לאוס העבירה לתאילנד 1.5 מיליון באט כמחוות הזדהות עם קורבנות ההצפות בתאילנד. בשנת 2012 ממשלת תאילנד הסכימה להעניק הלוואות ללאוס לפרויקטים בתחום התשתיות. מדיה וקבצים בנושא יחסי לאוס–תאילנד בוויקישיתוף About this Collection Thailand deports thousands of Hmong to Laos, BBC Thailand Evicts 4,000 Hmong to Laos, הניו יורק טיימס, סת' מידנס, 28 בדצמבר 2009 Lao govt assists Thai flood victims Laos, Thailand deepen cooperation, ארכיון האינטרנט
שינמוך

שינמוך (באנגלית: Downcycling), הוא תהליך פירוק פסולת, שמוביל לייצר של חומר ממוחזר באיכות, חוזק או פונקציונליות נמוכה יותר מהחומר המקורי. המונח שינמוך שימש לראשונה על ידי ריינר פילץ, מהנדס גרמני בראיון שערך אדריכל שעוסק בשיקום ת'ורנטון קיי ב- SalvoNEWS בשנת 1994. שינמוך מאריך את השימוש בחומרים ומוצרים, מפחית את צריכת חומרי גלם מצמצם את צריכת האנרגיה, פליטת גזי חממה, זיהום באוויר וזיהום המים בבאמצעות הפחתת הייצור הראשוני ומיצוי משאבים. יתרון נוסף של שינמוך מנקודת מבט של היצרן הוא שפריטים עם משונמכים לא חייבים להיות ממוינים. שלא כמו מיחזור, כשישנו תמריץ כספי על מיון בקבוקי פלסטיק לפי חומר וצבע כדי להבטיח את ה-PCR הטוב ביותר לייצור בקבוקים ממוחזרים, בשינמוך ניתן להפוך חומרים מסוגים שונים למוצר אחיד ויציב. במתכות שינמוך קורה כאשר מצטברים חומרים על מתכות (העשויות בחלקן או מרביתן מגרוטאות מתכת) שלא ניתן להסיר בהתכה. לדוגמה, פלדה מרכבים ישנים שמשולבת בה חוטי נחושת או ציפוי פח. מתכות אלו מניבות פלדה באיכות ירודה שאינה עומדת במפרט הפלדה לרכב ולכן היא נמצאת בשימוש בעיקר בענף הבנייה. סוגים מסוימים של פלסטיק מעובדים לשימוש חוזר ושניתן ייצור מהם פריטים באיכות פחותה כמו פליס או חיפוי מבנים. בעוד שאיכות הפלסטיק פחותה ממה שהייתה במקור, היא עדיין מפחיתה את הצורך לשימוש חומרי גלם חדשים. מוצרים נוספים שמשתמשים בהם בפלסטיק משונמך הם ספסלים, אדני רכבת, צינורות ניקוז ועוד. מדיה וקבצים בנושא שינמוך בוויקישיתוף Ana Pires (2018). Sustainable Solid Waste Collection and Management. Springer. ISBN 978-3-319-93200-2. William, McDonough; Michael Braungart (2002). North Point Press (ed.). Cradle to Cradle: Remaking the Way We Make Things. North Point Pr. pp. 56–57. ISBN 978-0-86547-587-8. Thornton Kay, Salvo in Germany - Reiner Pilz, p14 SalvoNEWS No99 11 October 1994 What is Downcycling?, www.buschsystems.com Savov, L.; Volkova, E.; Janke, D. (2003). "Copper and tin in steel scrap recycling" (PDF). RMZ - Mater. Geoenviron. 50 (3): 627–640. Igarashi, Y.; Daigo, I.; Matsuno, Y.; Adachi, Y. (2007). "Estimation of the Change in Quality of Domestic Steel Production Affected by Steel Scrap Exports". ISIJ Int. 47 (5): 753–757. doi:10.2355/isijinternational.47.753. Pauliuk, Stefan; Wang, Tao; Müller, Daniel B. (2012-01-03). "Moving Toward the Circular Economy: The Role of Stocks in the Chinese Steel Cycle" (PDF). Environmental Science & Technology. 46 (1): 148–154. doi:10.1021/es201904c. ISSN 0013-936X. PMID 22091699. Cullen, J.M.; Allwood, J.M.; Bambach, M.D. (2012). "Mapping the global flow of steel: from steel making to end-use goods". Environmental Science & Technology. 46 (24): 13048–13055. doi:10.1021/es302433p. ISSN 0013-936X. PMID 23167601. What is Downcycling?
פאבליק סקול

באנגליה ובוויילס המושג Public School (תרגום מילולי: בית ספר ציבורי), מתייחס באופן מסורתי לאחד משבעה בתי ספר פרטיים, שניתנה להם עצמאות מנהלית ומשפטית ממערכת החינוך הציבורית. בתי הספר הם: בית הספר צ'ארטרהאוס (אנ') איטון קולג' בית הספר הארו בית הספר רוגבי (אנ') בית הספר שרוסברי (אנ') בית הספר וסטמינסטר (אנ') וינצ'סטר קולג' (אנ') בתי ספר אלו, שנוסדו בתאריכים שונים מסוף המאה ה-14 ועד תחילת המאה ה-17, היו באופן מסורתי פנימיות לבנים בלבד, אך כיום רבים מהם מקבלים גם תלמידים יומיים מבחוץ. כיום המושג משמש בעיקר לתיאור בתי ספר פרטיים הדורשים תשלום שכר לימוד המגיע לעשרות אלפי ליש"ט בשנה. עם זאת חלקם מציע מלגות לתלמידים מוכשרים מעוטי יכולת. חוק בתי הספר הציבוריים של 1868 (אנ') יצר רפורמה והסדרה ברורה של "בתי ספר הציבוריים" וסיפק את ההגדרה החוקית הראשונה עבורם: בתי ספר הפתוחים לקהל המשלם שכר לימוד מכל מקום במדינה. וזאת לעומת, למשל, בתי ספר מקומיים הפתוחים רק לתושבים מקומיים, בתי ספר דתיים הפתוחים רק לחברי כנסייה מסוימת ובתי ספר שהיו מבוססים על גילדות של בעלי מקצוע. כמו כן, נקבע כי בתי ספר אלו יהיו כפופים לניהול ולפיקוח ציבורי, וזאת בניגוד לבתי ספר פרטיים שנוהלו למטרת השאת הרווח לבעלים. שני בתי ספר פרטיים נוספים שנבחנו על ידי ועדת קלרנדון (אנ') שקדמה לחוק של 1868, בית ספר סיינט פול בלונדון (אנ') ובית הספר טיילור למסחר (אנ'), שהיו בתי ספר יומיים, טענו בהצלחה שאינם צריכים להיות כפופים למערכת הפיקוח הציבורית. עם זאת, כשמדובר לעיתים על תשעה בתי ספר מסוג "פאבליק סקול", נכללים שני בתי ספר אלו ברשימה. עד מלחמת העולם השנייה היה תפקידם המעשי של הפאבליק סקולס הכנת תלמידים בני המעמד העליון באנגליה ובוויילס לתפקידם באליטה הבריטית והלימודים בהם היו סימן היכר לשייכות למעמד העליון. במשך שלוש מאות שנה שלחו הקצינים והמנהלים הבכירים של האימפריה הבריטית ברחבי העולם את בניהם חזרה לאנגליה ללמוד בפנימיות הפאבליק סקולס ולהתחנך כג'נטלמנים. האתוס של הפאבליק סקול של המאה ה-19 קידם רעיונות של שירות לכתר ולאימפריה. השינויים החברתיים שחלו בבריטניה בין שתי מלחמות העולם ובמיוחד לאחר מלחמת העולם השנייה, הביאו לירידה בחשיבות המעמדות העליונים בבריטניה. לעומת זאת, התרחבות החינוך הציבורי הבריטי באותה תקופה, ורמתו של חינוך זה, שנתפסה לעיתים כנמוכה יחסית, וחששות נוספים שקושרו למערכת החינוך הציבורית, דחפה הורים בעלי אמצעים למערכות של פאבליק סקולס ובתי ספר פרטיים אחרים. בשנת 2000 כ-90 מ-100 התיכונים הטובים בבריטניה היו בתי ספר הגובים שכר לימוד, וזאת למרות שבתי הספר הפרטיים מחנכים רק %7 מהאוכלוסייה. ב-2009 שכר לימוד שנתי אופייני לפאבליק סקול עמד על כ-30,000 לירות שטרלינג. פאבליק סקול, באתר אנציקלופדיה בריטניקה (באנגלית) בתי ספר ציבוריים עצמאיים (בריטניה), דף שער בספרייה הלאומית האקונומיסט, קרטל הפנימיות היוקרתיות, באתר הארץ, 22 בנובמבר 2005 סטיבן קאסל, הניו יורק טיימס, בתי הספר של האליטות הבריטיות מנסים להיפתח אל העם, באתר הארץ, 13 במרץ 2016 מייקל פרואוז, ‏ציון נמוך לשיוויון הזדמנויות, באתר גלובס, 7 בפברואר 2000 ערך זה הוא קצרמר בנושא הממלכה המאוחדת ובנושא חינוך. אתם מוזמנים לתרום לוויקיפדיה ולהרחיב אותו.
U-505

U-505 הייתה צוללת גרמנית מדגם IX. היא נכנסה לשירות בשנת 1941 במהלך מלחמת העולם השנייה. הצוללת נשבתה בידי צי ארצות הברית ב-4 ביוני 1944, במהלך אותה מלחמה. במהלך שירותה, יצאה הצוללת ל-12 פשיטות והטביעה שמונה אוניות של בעלות הברית. כל ההטבעות היו בשנת 1942. במהלך מבצע השבייה, אחרי שהצוללנים נכנעו, ניסה אחד הצוללנים לפתוח את מכסה ההשמדה העצמית של הצוללת, ולהטביע אותה. מפקד הצוללת התאבד. מבצע שביית הצוללת היה סודי, ודבר הנפילה בשבי נשמר בסוד במשך כל המלחמה. על סיפונה נתפסו מסמכים מסווגים רבים, וגם מכונת האניגמה לפיענוח צפנים. ארצות הברית השאירה את האונייה בברמודה במטרה לאפשר לבעלות הברית ללמוד בעזרתה את מבנה הצוללות הגרמניות, ולפתח טקטיקות נגדן. על מנת לשמור על סודיות תפיסת הצוללת, היא נצבעה בצבעי אונייות אמריקאיות- וניתן לה השם אוניית צי ארצות הברית נמו (USS Nemo). לאחר תום המלחמה נעשה בה שימוש לגייס כספים לממשלת ארצות הברית. כל מי שרכש איגרות חוב מדינתיות (E War Bond) יכול היה לבקר על הצוללת. ביוני 1945 הצוללת ביקרה בעיר ניו יורק, בפילדלפיה ובבולטימור, וכן בוושינגטון הבירה. לאחר תום השימוש בה, החליט צי ארצות הברית בשנת 1945 להשתמש בה כספינת מטרה לאימוני ירי עבור הצי. האב ג'ון גאלרי, אחיו של האדמירל דניאל גאלרי שמע על כך, והחליט לנסות ולהציל את הספינה. גאלרי פנה למוזיאון המדע והתעשייה, בשיקגו, והציע להם להציל את הצוללת. הצוללת נתרמה למוזיאון בספטמבר 1954 על ידי ממשלת ארצות הברית, ותושבי העיר שיקגו תרמו 250,000 דולרים - עלויות הבאתה לעיר (הצוללת נגררה על ידי משמר החופים של ארצות הברית דרך הימות הגדולות אל העיר שיקגו. ב-25 בספטמבר 1954 הוצגה הצוללת כמוצג קבוע במוזיאון. בשנת 1989, לאחר שהתברר כי הצוללת היא הצוללת היחידה מסוג זה ששרדה, היא הוכרזה כאתר מורשת היסטורי לאומי של ארצות הברית. מדיה וקבצים בנושא U-505 בוויקישיתוף הצוללת באתר המוזיאון בו היא מוצגת כיום ההחלטה לשמר את הצוללת ערך זה הוא קצרמר בנושא אמצעי לחימה ובנושא היסטוריה. אתם מוזמנים לתרום לוויקיפדיה ולהרחיב אותו.
TLC (אלבום)

TLC הוא אלבום האולפן החמישי של להקת הבנות האמריקאית TLC. האלבום יצא לאור ב-30 ביוני 2017 על ידי חברת התקליטים העצמאית שלהן מיוזיק 852, אם כי הן נעזרו גם בחברות תקליטים אחרות בהפצת האלבום ביניהם סוני מיוזיק רד, להפצת האלבום בצפון אמריקה, ליבריישן מיוזיק להפצת האלבום באוסטרליה, וורנר מיוזיק גרופ להפצת האלבום ביפן וכדומה. האלבום הגיע למקום ה-38 במצעד הבילבורד 200. מתוך האלבום יצאו מספר סינגלים ביניהם השיר "Way Back" אשר ננס לעשירייה הפותחת במצעד שירי ה-R&B לבוגרים ונהיה לשיר הרביעי שלהן לעשות זאת והשיר "Haters", אשר יצא לאור כסינגל המוביל מהאלבום. בנוסף לאלבום יצאה מהדורה מורחבת בבריטניה בלבד שכללה להיטים ישנים של הלהקה. מבחינה מוזיקלית האלבום הוא אלבום פופ ו-R&B עם השפעות של מוזיקת שנות ה-90. זהו אלבומם הראשון מזה 15 שנה. האלבום קיבל ביקורות חיוביות מהמבקרים שרבים מהם שיבחו את השפעות שנות ה-90 אשר היו מורגשות באלבום אך מצד שני מתחו ביקורת על כך שהוא לא היה טוב כמו אלבומיהן הקודמים. האלבום הגיע בשיאו למקום ה-38 בארצות הברית כאשר מכר 12 אלף עותקים, מתוכם 11 אלף במכירות טהורות. בנוסף לכך, הוא הגיע למקום ה-20 במצעד אלבומי ה-R&B וההיפ-הופ. מידע על האלבום TLC באתר MusicBrainz RED • Cookin' Vinyl • Liberation Music • Warner • 852 Musiq דונלאפ אקסלוסיב, די'מייל, טיפז, קנוטץ', רון פייר, קורי מו, נויזביטז, מייקל בוסבי, קספר אנד בי, אי-אם.די רפנטום, דזמונד פיטרסון, קרנוי ווטקינסף דייוויד ריז, דזמונד וושינגטון TLC - TLC, Discogs (באנגלית) TLC, Billboard オリコンランキング情報サービス「you大樹」　－CD・ブルーレイ・DVD・書籍・コミック－, ranking.oricon.co.jp TLC, Billboard TLC by TLC (באנגלית אמריקאית), נבדק ב-2020-02-29 TLC by TLC on iTunes (באנגלית בריטית), נבדק ב-2020-02-29 TLC (Deluxe) par TLC (בצרפתית), נבדק ב-2020-02-29
קניידלך

קניידלך (ביידיש: קניידלעך או קניידלאך, ריבוי של קניידל) הוא מאכל יהודי אשכנזי מסורתי העשוי כמעין כופתה עגולה. הקניידלך עשויים מקמח (לרוב מקמח מצה) וביצים, ובתוספת מעט שמן ומים. לעיתים, מוספים לקניידלך תבלינים שונים, בהם ניתן למנות פלפל שחור, מלח או סוכר. את התערובת הנוצרת מעגלים, בדרך כלל ביד, לצורת כדורים, אותם מבשלים לרוב בתוך מרק. אף שניתן לאכול קניידלך בכל השנה, הם מזוהים במיוחד כאחד המאכלים המסורתיים לחג הפסח, בעיקר בקרב עדות אשכנז. זאת, מכיוון שניתן להכינם מקמח מצה, וכך הם לא יהיו חמץ ויהיו כשרים לפסח. עם זאת, אלו המקפידים לא לאכול בפסח מצה שרויה נמנעים מלאכול קניידלך בפסח או מכינים אותם בגרסה בה את קמח המצה מחליף קמח שקדים. יש האוכלים אותם בסעודה שלישית בערב פסח שחל בשבת. כופתאות גונדי קניידלעך - אוכל - ynet / נורית, באתר ynet לאון פלדמן, הכדור הוא עגול: אז איך מכינים קניידלך מנצח?, באתר nrg‏, 4 באפריל 2012 ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
Miss Thang

Miss Thang (בעברית: גברת ת'אנג) הוא אלבום הבכורה של הזמרת מוניקה, אשר יצא לאור ב-18 ביולי 1995 על ידי רוודי רקורדס ואריסטה רקרודס בארצות הברית. האלבום הוקלט עוד שמוניקה הייתה נערה בהדרכתו וליויו של המפיק דאלס אוסטין ששימש עבורה כמנטור וגם כאחד המפיקים של האלבום. האלבום מכיל מגוון של ז'אנרים ביניהם היפ-הופ-נשמה, R&B עכשווי, פופ ומוזיקה עכשווית לבוגרים. באלבום היו מעורבים מספר מפיקים אותם גייס אוסטין בעצמו ביניהם צמד המפיקים טים ובוב, דארלי סימונס, צמד המפיקים סולשוק וקרלין וכו'... עם שחרורו האלבום קיבל ביקורות שנעו בין מעורבות לחיוביות אשר החמיאו לרב-גוניות של מוניקה, לסאונד הבוגר של האלבום ולמספר השירים האקלקטי של האלבום. בנוסף לביקורות החיוביות האלבום גם זכה להצלחה מסחרית כאשר מכר 3 מיליון עותקים בארצות הברית ובכך היה זכאי למעמד פלטינה משולשת. אם כי הצלחת האלבום בהתחלה הייתה פושרת כאשר האלבום הגיע למקום ה-36 במדינה אך הוא הצליח להגיע לעשירייה הפותחת במצעד אלבומי ה-R&B וההיפ-הופ. בנוסף האלבום הגיע גם למעמד זהב בקנדה שם מכר 50 אלף עותקים והגיע למקום ה-20 במדינה. בניו זילנד האלבום הגיע למקום הכי גבוה כאשר הגיע למקום ה-9 והיה לאלבום שלה שהגיע למיקום הכי גבוה במדינה עד 2018. מתוך האלבום יצאו לאור 4 סינגלים ביניהם השיר "Don't Take It Personal (Just One of Dem Days)" שהיה לסינגל הראשון מהאלבום ולאחריו גם יצא לאור השיר "Before You Walk Out of My Life" ובכך מוניקה שברה שיא כאשר הפכה לאמן הצעיר ביותר שהצליח להכניס יותר משיר אחד למקום הראשון במצעד ה-R&B האמריקאי. בנוסף השירים גם הגיעו לעשירייה הפותחת בניו זילנד. בנוסף יצאו עוד שני סינגלים מהאלבום: "Like This and Like That" ו-"Why I Love You So Much" אשר הגיעו גם הם לשלישייה הראשונה במצעד שירי ה-R&B האמריקאי. במצעד האמריקאי הרשמי כל ארבעת הסינגלים הצליחו להגיע לעשירייה הפותחת ובכך מוניקה הפכה לבין האמנים הבודדים שהצליחו לעשות זאת. בעקבות הצלחת האלבום מוניקה ביססה את מעמדה כאחת מזמרות ה-R&B המצליחות ביותר של אותה תקופה. בעקבות יציאת האלבום היא גם גרפה 4 מועמדויות בטקס פרסי הנשמה ואף הייתה מועמדת גם לפרס AMA וזכתה בפרס בילבורד. מידע על האלבום Miss Thang באתר MusicBrainz מידע על האלבום Miss Thang באתר AllMusic האלבום Miss Thang באתר Discogs האלבום Miss Thang באתר ספוטיפיי דאלאס אוסטין, טים ובוב, ארנולד הנינגס, דארלי סימונס, סולשוק וקרלין, קולין וולף
ספיידרוומן (סדרת טלוויזיה)

ספיידרוומן (באנגלית: Spider-Woman) היא סדרת גיבורי על מונפשת אמריקאית, המבוססת על דמות בעלת אותו שם שנוצרה על ידי ארצ'י גודווין ומארי סברין, בבעלות מארוול קומיקס. הסדרה הופקה על ידי DePatie–Freleng Enterprises ו-Marvel Comics Animation, כאשר שתי החברות בבעלות Marvel Entertainment. הסדרה שודרה לראשונה בארצות הברית בערוץ ABC, החל מ-22 בספטמבר 1979 עד 5 בינואר 1980. בישראל הסדרה שודרה לראשונה בדיבוב לעברית בערוץ הילדים בשנת 1992, שתים עשרה שנים לאחר סיום הסדרה המקורית. לסדרה הופקה עונה אחת הכוללת 16 פרקים באורך 30 דקות. זוהי הסדרה האחרונה שהפיקה חברת DePatie–Freleng Enterprises, לפני התאגדותה מחדש כ-Marvel Productions. הסדרה עוקבת אחר ג'סיקה דרו, עורכת-דין שבילדותה נעקצה והורעלה על ידי עכביש כאשר ביקרה במעבדה של אביה. אביה, דוקטור דרו, הציל את חייה בעזרת שיקוי חדשני, שגם העניק לה כוחות עכביש מופלאים אשר הופכים אותה לספיידרוומן. במהלך הסדרה, ג'סיקה בתור ספיידרוומן נלחמת נגד כוחות הרשע ומצילה את העולם. ג'סיקה דרו/ספיידרוומן – עורכת-דין בעלת כוחות עכביש, לאחר שנעקצה והורעלה על ידי החיה. אלכסנדר רו – אביה המדען של ג'סיקה. ג'ף האנט – צלם מגזין. בילי דרו – אחיין של ג'סיקה. מילר הבלש – בלש העובד באגף המשטרה. צ'יף קופר – מפקד המשטרה. פיטר פארקר/ספיידרמן – גיבור-על ובעל ברית של ספיידרוומן. זוהי הסדרה הראשונה שלא קרויה על שמו בה הוא מופיע, כמו כן המדבב המקורי שלו הוא פול סולס שדיבב אותו גם בסדרה "ספיידרמן" ששודרה בין השנים 1967–1970, אף על פי שאין קשר בין שתי הסדרות. הדיבוב העברי בוים והופק על ידי יעקב שם טוב. בנוסף דיבבו בדיבוב המקורי ויק פרין, טוני יאנג, ג'ון מילפורד, איילין לאטר, קרן מאשון ופול וינצ'ל, ואילו בדיבוב העברי דיבבו גם אסף כחולי, מיקי קם, חני נחמיאס ואבי פניני. "ספיידרוומן", במסד הנתונים הקולנועיים IMDb (באנגלית) "ספיידרוומן", באתר Rotten Tomatoes (באנגלית) "ספיידרוומן", באתר דיסני+ סדרות (באנגלית) "ספיידרוומן", במסד הנתונים הקולנועיים KinoPoisk (ברוסית) ספיידרוומן, במיזם "אישים" לתיעוד היצירה הישראלית פתיח הסדרה בעברית, באתר יוטיוב
אורורה (רשת אוניברסיטאות)

אורורה (באנגלית: Aurora) היא רשת של אוניברסיטאות אירופאיות שמוקדשת להשפעה החברתית של פעילותם ותרומה ליעדים לפיתוח בר קיימא, אשר נוסדה באוקטובר 2016. לאורורה יש מועצה כללית המורכבת מהרקטורים / נשיאי אוניברסיטאות אורורה - או נציגיהם הרשמיים. המועצה הכללית מתכנסת פעמיים בשנה. לצד המועצה הכללית, לרשת אוניברסיטאות האורורה יש ועדה של שלושה רקטורים ונשיאים המופקדים על הנהלת הרשת. מטה הרשת ממוקם באוניברסיטת VU באמסטרדם שבהולנד. בהתאמת מצוינות אקדמית עם רלוונטיות חברתית, אורורה זיהתה ארבעה נושאים עיקריים: גיוון והכלה - קבוצת העבודה של אורורה בנושא גיוון והכלה מכוונת כוללת שלושה מרכיבים: (1) ליצור הזדמנויות שוות לסגל ולסטודנטים; (2) ליצור סביבת עבודה ולמידה באוניברסיטאות בה מוערכות פרספקטיבות שונות באופן מפורש (3) לנצל את היכולת לייצר יצירתיות מנקודות מבט שונות, הן בהוראה והן בחינוך. השפעה חברתית ורלוונטיות של מחקר-נועדה להבהיר ברשת אורורה את תפקידה של האוניברסיטה בחברה ואת עמדתה ביחס לאתגרים העולמיים. סטודנטים - רשת אוניברסיטאות אורורה מייחסת משקל רב למעורבות הסטודנטים, הן באוניברסיטאות והן כרשת. זו הסיבה שמעורבות התלמידים ומצפינה את אחד מארבעת הנושאים המרכזיים של אורורה חדשנות בהוראה ולמידה - אורורה יכולה לשרת את האוניברסיטאות החברות בה באופן ספציפי בהקשר של חדשנות בהוראה ולמידה, המובנת ככוללת התפתחויות בדיגיטציה של החינוך כמו גם חדשנות בתוכן ואיזון תוצאות הלמידה הקשורות לנושאים, כללים קוגניטיביים ואישיים. נושאים נוספים הנובעים משיתוף פעולה ברשת בין־לאומית, הם: בין־לאומיות קיימות להלן רשימת החברים נכון לשנת 2024: אוסטריה אוסטריה אוניברסיטת אינסברוק (אנ') איטליה איטליה אוניברסיטת נאפולי פדריקו השני איסלנד איסלנד אוניברסיטת איסלנד ארצות הברית ארצות הברית אוניברסיטת מינסוטה גרמניה גרמניה אוניברסיטת דיסבורג-אסן דנמרק דנמרק בית הספר למנהל עסקים בקופנהגן (אנ') הולנד הולנד אוניברסיטת VU באמסטרדם ספרד ספרד אוניברסיטת רובירה אי וירג'ילי (אנ') צ'כיה צ'כיה אוניברסיטת פאלאקי אולומוץ' (אנ') צרפת צרפת אוניברסיטת פריז-מזרח קרטיי (אנ') רשת אוטרכט אירופאום הליגה האירופית לאוניברסיטאות מחקר קבוצת קוימברה אתר האינטרנט הרשמי של אורורה אתר האינטרנט הרשמי של אורורה Overview of Thematic Activities. Aurora, What We Do. Aurora, Members
ולבה

ולבה או הואלבה (בספרדית: Huelva) היא עיר באנדלוסיה שבדרום־מערב ספרד, המונה כ־140 אלף תושבים. העיר היא ביתה של קבוצת הכדורגל הוותיקה ביותר בספרד, רקראטיבו ולבה, שהוקמה ב־1889. ההתיישבות באזור החלה סביב 1250 לפנה"ס, כאשר התיישבות קבע של פיניקים החלה במאה ה-9 לפנה"ס. בעיר נמצאו שרידים מההתיישבות הרומית, כולל מטבעה עם מטבעות רבים המכילים את שם העיר הרומית אונובה (Onuba). גלגל עץ גדול ששימש במכרה נחושת מהתקופה הרומית נתרם למוזיאון הבריטי. בשנת 712 נכבשה העיר על ידי מוסא בן נציר כחלק מהכיבוש המוסלמי של ספרד שהחל שנה קודם. הערבים קראו לעיר ואלבה (Walbah). במהלך מלחמת העולם השנייה העיר שימשה לפעילות ריגול של בריטים וגרמנים, בין היתר גופה עם מסמכים מזויפים הוטלה על חוף ולבה על ידי הבריטים, במבצע שכונה "מבצע קציצה". בעיר פועלת חברת האוטובוסים גרופו דמס. מסילת הרכבת אינה מרכזית כפי שהייתה בעבר ומהווה נתיב תחבורה זניח. הנמל הוא נתיב תחבורה חשוב, וניתן להפליג ממנו על בסיס שבועי לערים לאס פאלמאס דה גראן קנריה וארסיפה שבאיים הקנריים. אין בעיר שדה תעופה, שדות התעופה הקרובים הם פארו במרחק 93 ק"מ וסביליה במרחק 95 ק"מ. האקלים בעיר ים תיכוני, חורף קצר ורטוב וקיץ ארוך, חם ויבש. העיר ומספר ערים סמוכות מכונות "ערי קולומבוס", בהן עבר כריסטופר קולומבוס בחיפושיו אחר מימון להפלגה הידועה שלו. בין היתר פגישתו במנזר רבידה שהובילה אותו לאיזבלה הראשונה, מלכת קסטיליה, שמימנה את מסעותיו. לזכר המאורע הוצב בעיר פסל מונומנטלי בגובה 37 מטרים. העיר היא ביתו של רקראטיבו דה ולבה (Recreativo de Huelva), מועדון הכדורגל הוותיק ביותר בספרד. מדיה וקבצים בנושא ולבה בוויקישיתוף אתר האינטרנט הרשמי של ולבה (בספרדית) ולבה, באתר אנציקלופדיה בריטניקה (באנגלית)
ויליאם ה. האנט

ויליאם הנרי האנט (באנגלית: William Henry Hunt ;‏ 12 ביוני 1823 – 27 בפברואר 1884) היה מזכיר הצי של ארצות הברית בממשליהם של נשיאי ארצות הברית ג'יימס גרפילד וצ'סטר ארתור, שגריר ארצות הברית ברוסיה ושופט. ויליאם הנרי האנט נולד בצ'ארלסטון, קרוליינה הדרומית. הוא למד באוניברסיטת ייל ובבית הספר למשפטים שלה והשתלם במשפטים אצל תאודור האנט ורנדל האנט בניו אורלינס. בין השנים 1844–1878 הוא עסק בעריכת דין במגזר הפרטי. ב-1862 הוא שירת כקולונל בצבא הקונפדרציה. ב-1866 הוא היה פרופסור למשפט אזרחי באוניברסיטת לואיזיאנה (כיום אוניברסיטת טוליין) בשנים 1876–1877 הוא היה התובע הכללי של לואיזיאנה. ב-18 באפריל 1878 הציג נשיא ארצות הברית רתרפורד הייז את מועמדותו של האנט כשופט בבית המשפט לעתירות (Court of Claims) לאחר התפטרותו של אבנעזר פק. מינויו אושר על ידי הסנאט של ארצות הברית ב-15 במאי 1878 ונכנס לתוקף באותו יום. שירותו בבית המשפט הסתיים ב-11 במרץ 1881 לאחר שהתפטר. בשנים 1881–1882 כיהן האנט כמזכיר הצי של ארצות הברית בקבינטים של ג'יימס גרפילד ושל צ'סטר ארתור. לאחר מכן מונה האנט כשגריר ארצות הברית ברוסיה. הוא מת בעת כהונתו שם בסנקט פטרבורג ב-27 בפברואר 1884. צי ארצות הברית הנציח אותו בקריאת משחתת על שמו שהייתה בשירות בשנות ה-20 ו30 של המאה ה-20 ובמלחמת העולם השנייה הועברה אל הצי המלכותי הבריטי. משחתת נוספת שנקראה על שמו הייתה בשירות בשנים 1943–1963. מדיה וקבצים בנושא ויליאם ה. האנט בוויקישיתוף "Hunt, William Henry - Federal Judicial Center". www.fjc.gov. ויליאם ה. האנט, באתר "Find a Grave" (באנגלית) USS HUNT (DD-194) - NavSource Naval History USS HUNT (DD-674) - NavSource Naval History
קתרינה קאיף

קתרינה קאיף (באנגלית: Katrina Kaif; נולדה ב-16 ביולי 1983) היא שחקנית אנגלייה המשחקת בסרטי בוליווד רבים, אחת השחקניות המרוויחות ביותר. נולדה בהונג קונג ועברה עם משפחתה ללונדון. החלה לדגמן בהיותה נערה. באחת מתצוגות האופנה בלונדון הבחין בה הבמאי הבוליוודי קייזאד גוסטד (Kaizad Gustad) וליהק אותה לסרטו הכושל "בום" (2003). בזמן הצילומים של הסרט בהודו היא דגמנה בהודו והחלה להצליח בדוגמנות בהודו אך במאי סרטים היססו ללהק אותה עקב העדר שליטה בשפה ההינדית. ב-2004 שיחקה בסרט Malliswari, קומדיה רומנטית בשפה ההודית "טלוגו". בעקבות הסרט כיכבה בקומדיות רומנטיות בוליוודיות נוספות שהיו לשוברי קופות. בשנת 2007 שיחקה בסרט "נמסטה, לונדון" לצד אקשאיי קומאר. ב-2009 כיכבה בדרמה New York העוסקת בהשלכות פיגוע הטרור במגדלי התאומים ועל תפקיד זה הייתה מועמדת לפרס השחקנית הטובה בטקס פרסי פילמפייר. מועמדות נוספת לפרס זה קיבלה על תפקידה בסרט Mere Brother Ki Dulhan משנת 2011. בשנת 2012 היא השתתפה בקליפ של "Chikni Chameli". סרט הדרמה התקופתי בהרט (2019), בכיכובה של קאיף, גרף 46 מיליון דולר ברחבי העולם והיה לאחת ההצלחות הקופתיות הגדולות של בוליווד. מדיה וקבצים בנושא קתרינה קאיף בוויקישיתוף קתרינה קאיף, ברשת החברתית פייסבוק קתרינה קאיף, ברשת החברתית אינסטגרם קתרינה קאיף, סרטונים בערוץ היוטיוב קתרינה קאיף, במסד הנתונים הקולנועיים IMDb (באנגלית) קתרינה קאיף, באתר AllMovie (באנגלית) קתרינה קאיף, באתר Rotten Tomatoes (באנגלית) קתרינה קאיף, במסד הנתונים הקולנועיים KinoPoisk (ברוסית) קתרינה קאיף, באתר אפל מיוזיק (באנגלית) קתרינה קאיף, באתר ספוטיפיי ערך זה הוא קצרמר בנושא אישים ובנושא קולנוע. אתם מוזמנים לתרום לוויקיפדיה ולהרחיב אותו.
דיפיקה פדוקון

דיפיקה פדוקון (באנגלית: Deepika Padukone; נולדה ב-5 בינואר 1986) היא שחקנית ומפיקת קולנוע הודית. זוכת פרסים רבים ובכללם 3 זכיות בפרסי פילמפייר, האוסקר הבוליוודי. מהשחקניות המרוויחות ביותר בהודו. בשנת 2018 נבחרה על ידי מגזין טיים לאחת מ-100 האנשים המשפיעים ביותר. אביה, פראקאש פדוקון, היה שחקן בדמינטון, אלוף העולם לשנת 1980. היא נולדה בקופנהגן, בירת דנמרק. גדלה בעיר בנגלור. בצעירותה שיחקה בדמינטון ברמה הלאומית, אך עזבה את הספורט לטובת דוגמנות. בעקבות קריירת הדוגמנות קיבלה הצעות לשחק בסרטים וכיכבה בסרט בשפה ההודית קאנדה בשנת 2006. הסרט הבא שלה, Om Shanti Om זיכה אותה בפרס הופעת הבכורה הנשית הטובה ביותר של פילמפייר. הסרט קוקטייל משנת 2012 היווה נקודת מפנה בקריירה שלה, בעקבותיו הפכה לשחקנית מצליחה. בנוסף על הסרטים הבוליוודיים שיחקה ב-2017 בסרט ההוליוודי XXX: Return of Xander Cage. בשנת 2019 הקימה חברת הפקות משל עצמה, קה הפקות. בשנת 2023 שיחקה בסרט "Pathaan" לצד כוכבי הקולנוע ההודי סלמאן ח'אן ושאה-רוח' ח'אן. פדוקון היא יושבת ראש האקדמיה לווידאו של מומביי, מייסדת עמותת "לחיות לאהוב לצחוק" המקדמת מודעות לבריאות הנפש בהודו. בשנת 2014 הדיחה את קתרינה קאיף מהמקום הראשון ברשימת הנשים הסקסיות של מגזין FHM. בשנת 2017 השתתפה בסרט XXX: הילוך גבוה בתפקיד סרינה אונג'ר. מדיה וקבצים בנושא דיפיקה פדוקון בוויקישיתוף אתר האינטרנט הרשמי של דיפיקה פדוקון (באנגלית) דיפיקה פדוקון, ברשת החברתית פייסבוק דיפיקה פדוקון, ברשת החברתית אקס (טוויטר) דיפיקה פדוקון, ברשת החברתית אינסטגרם דיפיקה פדוקון, ברשת החברתית טיקטוק דיפיקה פדוקון, במסד הנתונים הקולנועיים IMDb (באנגלית) דיפיקה פדוקון, באתר AllMovie (באנגלית) דיפיקה פדוקון, באתר Rotten Tomatoes (באנגלית) דיפיקה פדוקון, במסד הנתונים הקולנועיים KinoPoisk (ברוסית) דיפיקה פדוקון, באתר אפל מיוזיק (באנגלית) דיפיקה פדוקון, באתר ספוטיפיי ערך זה הוא קצרמר בנושא אישים ובנושא קולנוע. אתם מוזמנים לתרום לוויקיפדיה ולהרחיב אותו.